Alkitab kanggo murangkalih Nyanggakeun Opat Puluh Taun
Ditulis ku: Edward Hughes Ilustrasi/juru gambar ku: Janie Forest, Alastair Paterson Disaluyukeun ku: Lyn Doerksen Ditarjamahkeun ku: Kurnia Arifin Diproduksi ku: Bible for Children ©2023 Bible for Children, Inc. Lisensi: Saderek ngagaduhan hak kanggo ngopy atanapi nyetak carita ieu, salami sanes kanggo tujuan komersil.
Kantos Gusti nyalametkeun urang Israil ti Mesir, Musa mingpin umatna ibadah. Anjeunna ngarang tembang pamujaan. "Kuring bakal nyanyi ka GUSTI sabab Mantenna parantos meunang gumawang." Musa nembangkeun sagala rupi anu hébat nu Gusti geus jadikeun pikeun Israil.
Sanggeus tilu poe ngumbara di gurun keusik, jalma-jalma nu haraus manggihan balong. Tapi aranjeunna teu tiasa nginum cai pait. Kedahna mah ngadoa, tapi jalma-jalma eta malihan ngadumel. Gusti teh sae pisan. Anjeunna ngadamel cai anu saé pikeun diinum.
Sigana jalma teh ngadumel kana sagala hal. "Kami boga dahareun di Mesir. Di gurun keusik kami bakal maot kalaparan," maranehanna ngagorowok. Peuting harita Gusti ngutus manuk nu disebut puyuh. Jalma-jalma gampang pisan newakan eta manuk.
Isukna Gusti ngirim manna. Ieu teh sarupaning roti anu rasana kawas kueh wafer madu. Unggal isuk manna ngagolér dina taneuh pikeun dikumpulkeun. Ku cara kieu Gusti nyekapan kadaharan umat-Na di gurun keusik.
Aranjeunna kedah percanten ka Gusti yen unggal dinten disayogikeun tuangeun anu énggal. Tapi sababaraha urang ngumpulkeun sesa manna, sanajan Gusti tos nyarios eta sapeuting ge bakal busuk.
Tangtu pisan, manna kamari teh pinuh ku bilatung - iwal dina Sabat. Dina eta poe katujuh jalma- jalma reureuh sareng dahar manna kamari.
Allah ngajaga urang Israil di gurun keusik. Anjeunna masihan aranjeunna tuangeun sareng cai - sareng ngajagi aranjeunna tina musuh. Nalika urang Amalek narajang, urang Israil tetep meunang perang satungtung Musa ngangkat tongkat GUSTI.
Allah nimbalan ka urang Israil, "Lamun maraneh nurut kana sora Kami, maraneh bakal jadi umat Kami anu istimewa." "Sagala timbalan Allah, urang bakal laksanakeun," ceuk jalma-jalma ka Musa. Aranjeunna sumping ka suku Gunung Sinai sareng ngantosan nalika Musa angkat ka Gusti.
Opat puluh poé Musa sasarengan Gusti di gunung. Gusti nuliskeun Sapuluh Paréntah dina dua papan batu. Anjeunna nerangkeun ka Musa kumaha umat-Na kedah hirup teh.
1. "Maneh ulah boga allah sejen saméméh Kami." 2. "Ulah nyieun atawa sujud ka brahala." 3. "Ulah nyebut jenengan GUSTI kalawan sia-sia." 4. "Inget poe Sabat, kudu dijaga kasucianna." 5. "Hormat ka bapa tur ka indung."
6. "Ulah maehan."
7. "Ulah zinah."
8. "Ulah maling."
9. "Ulah bohong."
10. "Ulah mikahayang."
Waktu Musa jeung Allah di Gunung Sinai, urang Israil ngalakukeun ihwal pikareueuseun. Maranehna marentahkeun Harun nyieun hiji patung mangrupa anak sapi tina emas -- sarta maranehna nyembah eta patung gaganti Gusti. Gusti kacida benduna. Kitu deui Musa.
Nalika Musa ningali patung anak sapi jeung jalma-jalma nari sabudeuranna, anjeunna ngaremukkeun papan- papan batu ka taneuh. Dina ambekna Musa ngancurkeun patung emas eta. Jalma jahat anu nyembah ka patung dipaéhan.
Gusti ngagentos dua papan batu eta. Mantenna nitah Musa pikeun ngawangun Kemah Suci - hiji kémah gedé jeung pager sabudeureunana - tempat Gusti bakal hirup jeung umat-Na. Aranjeunna kedah nyembah ka Gusti di dinya. Tihang awan jeung seuneu nuduhkeun yén Gusti aya jeung maranéhna.
Nalika aranjeunna ngadeukeutan Kanaan, Musa ngutus dua belas mata-mata pikeun ningali tanah anu dijangjikeun ku Gusti ka umat-Na. Sarerea sapuk éta tanah sae pisan! Tapi ngan duaan, Yosua jeung Kaleb, percaya yén maranéhna bisa nalukkeun nagri éta kalayan bantuan Gusti.
Sapuluh mata-mata lianna sieun ku kota-kota anu kuat jeung aya raksasa di tanah eta. "Kami henteu tiasa nyandak tanah," saur aranjeunna. Maranéhna mopohokeun hal-hal gedé nu geus dilakukeun ku Gusti pikeun nyalametkeun maranéhna ti Mesir.
Jalma-jalma nuturkeun sapuluh mata-mata anu henteu percaya. Maranéhna ceurik baris beberengkes mulang ka Mesir. Aranjeunna malah nyoba maehan Musa!
Gusti nyalametkeun kahirupan Musa. Geus kitu Anjeunna ngadawuh ka jalma-jalma eta, "Maraneh bakal ngumbara di gurun keusik salila opat puluh taun. Ngan Kaleb, Yosua, jeung anak-anak maraneh anu bakal hirup asup ka tanah anu ku maraneh dihina."
Opat Puluh Taun Carita tina Dawuhan Gusti, Alkitab Kenging ti Kaluaran 15 nepi ka Nomor 14 "Ngawitan bubukana Dawuhan Gusti anu masihan Caang." Psalm 119:130
12 Rengse